292 Bsorn KORNERUP. 
landet haver han med lige Flid og Held søgt at udbrede en opklaret 
Bibelkundskab ved mange grundige og vel udarbeydede exegetiske 
Afhandlinger, som legge for Dagen, at han forstaaer Guds Ord, kjender 
de beste Hjelpemidler til sammes Udtolkning og veed at prøve dem 
med Indsigt. Han fortjener overalt at have Sted iblant vore grundigste 
og nyttigste Skribenter. Derfor vilde det være saameget destomere 
ønskeligt, at han kunde sættes i en Forfatning, hvor baade Tid og 
Sinds-Roe blev ham levnet til at fortsætte sin heldige Arbejdsomhed, 
som upaatvivleligen skulde bringe megen Frugt til gavnlig Oplysning 
for det almindelige. 
Kjøbenhavn d. 30. Apr. 1789. Nic. Edinger Balle. 
Velærværdige Herr Fabricius er en Mand, som forener en meget 
christelig Vandel med en grundig og opbyggelig Prædikemaade og des- 
uden pryder sin Stand med mere end almindelige Videnskaber. I denne 
Henseende ønskede man gjerne at beholde ham ved det kongelige 
Waysenhuus; men da han icke finder sine Indkomster tilstrækkelige 
til at underholde sin Familie, er det at ønske, at saa duelig og arbejd- 
som en Mand kunde ved Hans Majestæts Naade sættes i saadanne 
Omstændigheder, at han uden Sorg for nødtørftig Udkomme kunde 
aagre med sit Pund til Kirkens Nytte. 
Kjøbenhavn d. 28. Apr. 1785. C. Bastholm. 
Da Herr Fabricius, Præst ved Waysenhuset her i Staden, haver 
begjært mit Vidnesbyrd, kan jeg icke nægte ham dette, endskjønt jeg 
icke troer, at han trænger til samme, da han som værdig Lærer og som 
Videnskabs-Mand er tilstrækkelig bekjendt iblant os. Jeg kan da icke 
undlade her at tilstaae den Agtelse, jeg haver saavel for hans littera- 
riske Arbejder, iblant hvilke hans exegetiske Bidrag udmerke sig ved 
grundig og udbredt Indsigt i det, som hører til Skriftens Forklaring, 
som og for hans Embeds Førelse, hvori han altid, saaviit mig er be- 
kjendt, haver viist Indsigt og Klogskab samt al den Retsindighed og 
Sagtmodighed, som anstaaer en værdig Christendommens Lærer. Han 
fortjener vist at befordres til noget bedre; men for Videnskaberne og 
for Missionen maae jeg med flere, der kjende ham, ønske, at hans 
Befordring maatte skee her i Kjøbenhavn. Dog om dertil icke saasnart 
skulde findes Lejlighed, vil jeg hjertelig ønske ham den beste Lykke, 
der ved Guds og Kongens Naade kunde aabnes ham paa et andet Sted. 
Kjøbenhavn d. 30. April 1789. H. F. Janson. 
(Afskrift i Tillæg til en Ansøgning af Otto Fabricius af 4. Maj 
1789. Indlæg til Sjæll. Reg. 1789 Nr. 511). 
